أنا خويّ اللي ما تبرد عزومه=مروّض الصعبه على كل ما طاب
خويّ أبو راشد متعّب خصومه=كم طول أشنابٍ وكم قصر أشناب
مجدٍ من التاريخ محدٍ يرومه=هو درعنا الضافي وفكاك الانشاب
له من ورى هومات الابطال هومه=نسل الحرار اللي لهم صيت وحساب
من طيب راسه شايعاتٍ علومه=ومن قوباسه يارد الموت ما هاب
الله يحفظه والسعد في قدومه=طلق الحجاج اللي عن الطيب ما غاب
والله يجمّل وقفتي في لزومه=أدعي بها اللي من ترجاه ما خاب
الشاعر / نواف بن ناصر السلات